Dis nog onseker presies hoe die boodskap dat sy gekaap is by Altech Netstar, e-Blockwatch en die polisie uitgekom het, maar binne oomblikke het die land geweet dat ’n ma en haar twee kleuters hulle iewers op die N12 “in die hande van kapers bevind”.
’n Cessna-vliegtuig van Rustenburg en ’n helikopter van Grand Central-lughawe by Midrand het die motor opgespoor en vanuit die lug gevolg.
Volgens die grondpersoneel was sy meer verbaas as geskok toe sy hoor hulle was heeltyd op haar spoor gewees.